Ditsem Nuus - Displaying items by tag: hardeware winkel
Met al meer nasionale handelsmerke wat in Orania vestig, is die jongste geval Orion Hardeware wat ŉ franchise van DIY Depot bekom het. Nadat Ronel en Frik Bekker Orion Hardeware onlangs oorgekoop het, het hulle met die nasionale hardewaregroep DIY Depot begin onderhandel oor ŉ franchise ten einde hul produkreekse uit te brei en meer mededingend te kan aanbied.
Die resultaat was ŉ suksesvolle ooreenkoms en vanaf 1 Julie 2019 is Orion Hardeware DIY Depot in volle bedryf. Die amptelik opening van die uitgebreide en opgegradeerde winkel is 7 – 10 Augustus, waartydens ŉ massa spesiale aanbiedinge geld.
Ronel sê hulle nooi alle bestaande en voornemende klante om hulle veral in hierdie tyd te besoek ten einde voordeel te trek uit ongekende spesiale aanbiedinge.
DIY Depot het landswyd ŉ netwerk van meer as 140 winkels / franchises en vorm weer deel van die groter hardewaregroep Legendary Retail Brands. Hul onderliggende filosofie is uitnemende klantediens.